Na osnovu člana 118 i 119 Poslovnika o radu Skupštine opštine Bar (“Službeni list Crne Gore – opštinski propisi“, br. 46/18), Stručna služba Skupštine opštine Bar objavljuje

**J A V N I P O Z I V**

**nevladinim organizacijama da prijave zainteresovanost   
za učešće u radu Skupštine opštine Bar za 2024.godinu**

1. Nevladina organizacija može da predloži predstavnika da učestvuje u radu sjednice Skupštine (Institut ”slobodna stolica”) ukoliko ispunjava sljedeće uslove:

- da je registrovana kod nadležnog organa državne uprave, najmanje godinu dana;

- da ima sjedište na teritoriji opštine;

- da je u prethodnoj godini realizovala jedan ili više projekata u opštini, ili učestvovala u najmanje jednoj javnoj kampanji u opštini, ili realizovala najmanje dvije jednokratne aktivnosti od značaja za opštinu, ili učestvovala sa konkretnim predlozima u najmanje tri javne rasprave koje su sprovedene u opštini;

- da u statutu ima utvrđene djelatnosti i ciljeve djelovanja za oblasti koje su u nadležnosti Skupštine.

2. Uz prijavu o zainteresovanosti za učešće u radu Skupštine opštine Bar za 2024.godinu, nevladina organizacija dostavlja dokaze o ispunjavanju uslova, i to:

- uvjerenje nadležnog državnog organa da je nevladina organizacija upisana u Registar nevladinih organizacija koje nije starije od 3 mjeseca;

- izjavu potpisanu od strane lica ovlašćenog za zastupanje organizacije, da je organizacija realizovala jedan ili više projekata u opštini, ili učestvovala u najmanje jednoj kampanji u opštini, ili realizovala najmanje dvije jednokratne aktivnosti od značaja za opštinu, ili učestvovala sa konkretnim predlozima u najmanje tri javne rasprave koje su sprovedene u opštini, uz prateću dokumentaciju na osnovu kojih se utvrđuje ispunjenost ovog uslova;

- kopiju statuta organizacije.

**Zainteresovane nevladine organizacije dužne su da prijavu zainteresovanosti za učešće u radu Skupštine opštine Bar za 2024. godinu, sa potrebnom dokumentacijom, dostave Skupštini opštine Bar – sa naznakom “za Službu za skupštinske poslove” – na adresu: “Bulevar Revolucije br. 1, 85000 Bar”, najkasnije u roku od 20 dana od dana objavljivanja ovog Javnog poziva na web sajtu Opštine Bar i u dnevnom listu “Pobjeda”.**

**Napomena: Rok za dostavljanje prijava sa potrebnom dokumentacijom počinje teći od 22.01.2024.godine i traje do 11.02.2024.godine.**

**Broj: 030-016/24-11/2 SKUPŠTINA OPŠTINE BAR**

**Bar, 22.01.2024.godine Služba za skupštinske poslove**